Μανέθων

Ο Μανέθων ή Μανέθως ήταν Αιγύπτιος αρχιερέας και ιστορικός. 

Βιογραφία
Έζησε περί τον 3ο αιώνα π.Χ. Καταγόταν από την πόλη Σεβέννυτος της Κάτω Αιγύπτου, αλλά έζησε στη Διόσπολη και στην Ηλιούπολη στις οποίες ήταν αρχιερέας. Θεωρείται ο μεγαλύτερος Αιγύπτιος ιστορικός, ο οποίος και έγραψε στα ελληνικά την ιστορία της Αιγύπτου από την αρχαιότητα έως την εποχή του Μεγάλου Αλέξανδρου. 
Ο Μανέθων, χάρις στην ιδιότητά του, είχε φιλία με τον Πτολεμαίο Β΄ τον Φιλάδελφο, ο οποίος του ζητούσε συμβουλές.

Σύμφωνα με τον Πλούταρχο ο Μανέθων ήταν ένας από τους δύο ιερείς συμβούλους του Φαραώ, ο οποίος τους είχε αναθέσει την διάδοση της λατρείας του θεού Σεράπιδος. Το όνομα του Μανέθωνος είναι χαραγμένο στη βάση ανδριάντα που βρισκόταν στον ναό του Σεράπιδος στην Καρχηδόνα.

 Συγγραφικό έργο 
 ΑιγυπτιακάΗ ιστορία της Αιγύπτου γραμμένη σε τρία βιβλία στην Ελληνική γλώσσα με πλήρεις καταλόγους όλων των Αιγυπτίων βασιλέων. Τα Αιγυπτιακά έφτασαν σε εμάς μετά από παρεμβάσεις, αφού έχει χαθεί από την αρχαιότητα. Διασώζεται μόνο ο κατάλογος των Δυναστειών, ένα τρίτο του καταλόγου των ονομάτων των βασιλέων, και μερικά αποσπάσματα του κειμένου. Ακόμα και αυτά που διασώζονται δεν είναι γνήσια έγγραφα, αλλά ένα αντίγραφο του Βυζαντινού μοναχού Γεώργιου Σύγγελου και μιας μετάφρασης στα αρμενικά. Τα αντίγραφα αυτά βασίζονται σε αντίγραφα που είχαν γράψει ο Φλάβιος Ιώσηπος και δύο χριστιανοί ιστορικοί, ο Αφρικανός και ο Ευσέβιος από την Καισαρεία.Τα κείμενα αυτά έχουν εκδοθεί από τον Fruin (Leiden 1847), από τον Müller στον 2ο τόμο του "Fragmenta historicorum graecorum" (Παρίσι 1848) και από τον Unger (Βερολίνο 1867).
 Βίβλος Σώθεως
 Ιερόν Βιβλίον
 Επιτομή των φυσικών επιστημών
 Περί εορτών
 Περί αρχαϊσμού και ευσέβειας
 Περί κατασκευής κυφίων
 Προς Ηρόδοτον
 Το ποίημα "Αποτελεσματικά"Επίσης διασώζεται ένα έπος σε έξι τόμους με το όνομα "Αποτελεσματικά" που είναι γραμμένο στα Ελληνικά και περιγράφει πως τα άστρα επηρεάζουν την μοίρα των ανθρώπων. Το έργο αυτό εκδόθηκε από τον Gronovius, Leiden 1698, από τους Axt και Rigler, Κολωνία 1832, και από τον Köchly στο "Corpus poetatarum epicorum graecorum", 7ος τόμος, Λειψία 1858. Το έπος αυτό, ;ν και φέρει το όνομα του Μανέθωνα είναι μεταγενέστερο, ίσως από τον 5ο αι. μ.Χ. και αποτελείται από διάφορα τμήματα.

Στην Παλατινή Ανθολογία σώζεται ένας αμφισβητούμενος στίχος του (ΙΧ 491).

Παραπομπές

 Βιβλιογραφία 
 Wolfgang Helck: Untersuchungen zu Manetho und den ägyptischen Königslisten, Berlin: Akademie-Verlag, 1956, ISBN B0000BJ9ZV
 Russell Gmirkin: Berossus and Genesis, Manetho and Exodus (Library of Hebrew Bible/Old Testament Studies), T. & T. Clark Publishers, 2006, ISBN 0-567-02592-6
 Eduard Meyer: Aegyptische Chronologie, Berlin 1905.

 Πηγές 
 Βιβλίο "Μανέθωνος Αιγυπτιακά" Εκδόσεις Γεωργιάδης Βιβλιοθήκη των Ελλήνων Γ΄έκδοσις Αθήνα 1996 ISBN 960-316-059-8
 Live-Pedia
 ΜΙΑ ΦΟΡΑ ΚΙ ΕΝΑΝ ΚΑΙΡΟ... Του Φειδία Ν. Μπουρλά
 Βιογραφικό του Μανέθωνος στα Αγγλικά από το Ancient Egypt

 Εξωτερικοί σύνδεσμοι 
 Η λίστα των Φαραώ του Μανέθων (Στην Αγγλική γλώσσα).
 Φωτογραφίες από το βιβλίο "Αιγυπτιακά". 
 Βιογραφικό του Μανέθωνος στα Αγγλικά από το Ancient Egypt.

Κατηγορία:Αιγύπτιοι ιστορικοί
Κατηγορία:Αρχαίοι Αιγύπτιοι συγγραφείς
Κατηγορία:Παλατινή Ανθολογία